පාලමෙන් නික්මුණු අපි ඊළඟට ගියේ කල්ලඩි වෙරළටය. කල්ලඩි වෙරළ මඩකළපුවේ මිනිසුන්ට විවේක ගන්නට කියාපු තැනකි. උදේ පාන්දර නැගෙනහිර මුහුදෙන් මතුවන හිරුගේ දර්ශනයෙන් මත් වන්නට මෙතැන කියාපු තැනකි.එසේ ඇවිද යනවිට පසෙක ඇති බංකුවක වාඩිගත් පෙම්වතුන් යුවළක් පිළිසඳරේ යෙදී සිටිනු හැටි දක්නට ලැබෙයි. ඔවුන්ගේ පිළිසඳර දෙමළ බසින් කෙරුණත් එහි ප්‍රේමණීය බව ඔවුන්ගේ ඉඟි බිඟි වලින් පෙනෙයි. පෙම්වතුන් සිංහල වුණත් දෙමළ වුණත් ඔවුන්ගේ සිතුම් පැතුම්වල වෙනසක් නොමැත. සිංහල දෙමළ යුවළකගේ පෙම් හැඟුම් යා කළේ කල්ලඩි පාලමයි. මම පළල් වෙරළ දිගේ මුහුදු අද්දරට යමි. අව්ව ගිනියම් නිසා වැල්ල ද ගිනියම්ය. එහෙත් මාළු රැගෙන ආ ධීවරයන්ට නම් වගේ වගක් නැත.
සිංහල දෙමළ යුවලකගෙ පෙම් හැගුම් යා කලේ කුමකින්ද?
කල්ලඩි පාලමයි